### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 25. juni 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA [adresse]

Dette udspil har til formål at undersøge, om det er hensigtsmæssigt og økonomisk rentabelt at etablere en metroring i [adresse] indenfor en ikke nærmere fastlagt årrække, som kan bidrage til at udvikle og aflaste midtbyen for biltrafik og skabe et sammenhængende trafikalt netværk, der kan befordre en levende, fremkommelig storby uden trængsel.

[adresse] vokser med hastig fart, og byen er i dag præget af betydelige trafikale udfordringer. Trafikken i midtbyen er stigende, og trængselsproblemerne er mærkbare for både borgere, erhvervsliv og besøgende. Hvert år spilder aarhusianerne tusindvis af timer i bilkøer, hvilket giver et reelt tab i både livskvalitet og produktivitet. Innovationen for erhvervslivet og byens trivsel er endvidere meget låst omkring den traditionelle mobilitet fikseret på privatbilismen.

Realiseret vil en metro i [adresse] række langt ind i fremtiden, og sikre mobiliteten i hjertet af landets andenstørste by, og understøtte både byliv, erhverv og miljøambitioner. Med den fortsatte befolkningstilvækst i [adresse] er der behov for at vurdere på nye transportløsninger som rækker generationer frem i tiden, og som kan spille sammen med den samlede kollektive transportbetjening af [adresse] med henholdsvis letbane, busser og togforbindelser.

Særligt [adresse], som er under hastig udvikling, mangler i dag højklasset kollektiv infrastruktur. Samtidig har bydele som [adresse], med attraktioner som [adresse] og [adresse], årligt flere hundrede tusinde besøgende – steder hvor god kollektiv adgang er afgørende for både tilgængelighed, bæredygtig byudvikling og muligheden for at gøre området helt bilfrit og gøre det til cyklister og fodgængeres domæne.

Beslutning:

Byrådet beslutter at hjemtage tilbud på ekstern rådgivning vedr. muligheden for at etablere en central metroring i [adresse], som en sikring af byens mobilitet generationer frem i tiden. Dette skal foregå i et samarbejde mellem Borgmesterens Afdeling og Teknik og Miljø, og tilbuddet skal omfatte:

- Indledende kortlægning af behov, byudvikling og tekniske muligheder, inkl. fremskrivning i befolkningstal og heraf følgende trængsel.

- Sammenligning af forskellige trængselsscenarier ved yderligere udbygning af den kollektive transport med 1) metroring, 2) letbane, 3) BRT, 4) A-buslinjer, 5) intet.

- Sammenligning af drifts- og anlægsøkonomier i de forskellige scenarier.

- Markedsundersøgelse.

- Belysning af investorpotentiale.

På baggrund af tilbuddet, vurderer byrådet om det giver anledning til at igangsætte en undersøgelse jf. ovenstående, alternativt om partierne ønsker at fremsætte budgetforslag herom.

Af hensyn til læsevenligheden kan forslaget i sin fulde længde med tabeller og grafer læses i vedhæftet bilag – ’Beslutningsforslag’.